18 April is die 108ste dag van die jaar in die Gregoriaanse kalender (109de in skrikkeljare). Daar volg nog 257 dae in die res van die jaar. 309 of 310 – Pous Eusebius volg Pous Marcellus I op as hoof van die Rooms-Katolieke Kerk. 796 – Koning Æthelred I van Northumbrië word deur Angelsaksiese adellikes (ealdorman) vermoor. 1378 – Pous Urbanus VI volg Pous Gregorius XI op as hoof van die Rooms-Katolieke Kerk. 1506 – Pous Julius II lê die eerste steen tydens die herbou van die Sint-Pietersbasiliek in Rome. 1591 – Pous Gregorius XIV beveel dat vergoeding betaal moet word aan inwoners van die Filippyne wat as slawe gevang is en dat alle slawe dadelik bevry moet word. 1655 – Pous Alexander VII word in Rome gekroon deur kardinaal Teodoro Trivulzio. 1832 – 12000 mense woon die hoeksteenlegging van die eerste kerkgebou van die latere NG gemeente Tamboerskloof by. 1906 – Die San Francisco-aardbewing verwoes die stad San Francisco in die Amerikaanse deel-staat Kalifornië. 1909 – Jeanne d'Arc / Johanna van Arkel word in Rome salig verklaar. 1929 – Die Paleis voor Volksvlijt in Amsterdam word deur ´n groot brand verwoes. 1942 – Tydens die Tweede Wêreldoorlog vind die Doolittle-aanval op Japan plaas waartydens Tokio vir die eerste keer deur Amerikaanse B-25-bomwerpers gebombardeer word. 1942 – Pierre Laval word Eerste Minister van Frankryk 1943 – Die Japannese admiraal Isoroku Yamamoto sterf toe sy vliegtuig tydens Operasie Vengeance neergeskiet word. 1945 – Meer as 'n duisend Geallieerde bomwerpers val die Duitse eiland Helgoland aan. 1945 – Die Duitse stad Leipzig word tydens die Tweede Wêreldoorlog deur eenhede van die Amerikaanse weermag verower.